als_Latn dik_Latn sna_Latn
Ambasadori Malaj në pritjen tradicionale te presidentja Sommaruga
Bernë, 20 janar 2015 Ambasadori i Republikës së Kosovës për Konfederatën e Zvicrës dhe Principatën e Lichtenshteinit, Naim Malaj ka marrë pjesë në ceremoninë e paraqitjes së urimeve për Vitin e Ri, të organizuar nga Presidentja e Konfederatës Helvetike, Simonetta Sommaruga dhe shefi i Departamentit të Punëve të Jashtme, Didier Burkhalter.
Me këtë rast ambasadori Malaj, i shoqëruar nga Ministri-Këshilltar, Mustafë Xhemaili, ka falënderuar Presidenten Sommaruga për angazhimin dhe ndihmën e dhënë nga vendi i saj në të gjitha periudhat për Kosovën.
Gjithashtu, një falënderim të tillë ambasadori Malaj ia ka shprehur edhe diplomatit Burkhalter për angazhimin e tij si kryesues i OSBE-së gjatë vitit 2014. Gjatë kësaj ceremonie ambasadori Malaj ka zhvilluar biseda me disa ambasadorë, e në veçanti me ambasadorin e Vatikanit, Malit të Zi, Kamerunit, Izraelit, Holandës dhe Letonisë.
Para diplomatëve, Presidentja Sommaruga dhe ambasadori i Vatikanit, Diego Causero kanë mbajtur fjalimet tradicionale të fillim vitit.
als_Latn als_Latn als_Latn als_Latn als_Latn